title: Εκσυγχρονισμός και βελτιστοποίηση των διαδικασιών και της λειτουργίας των υπηρεσιών των δημόσιων οργανισμών μέσω του Νέου Δημόσιου Μάνατζμεντ. Καταγραφή των πλεονεκτημάτων και αξιολόγηση των δεδομένων του ηλεκτρονικού συστήματος διακίνησης εγγράφων
title: Modernization and optimization of the processes and operation of the services of public organizations through the New Public Management. Identifying the advantages and evaluating the data of the electronic document handling system.
titleType: AlternativeTitle
Creators: name: Μαλλιαρός, Δημήτρης
Publisher: name: Πανεπιστήμιο Πελοποννήσου
Year: 2022
Subjects: subject: Δημόσια διοίκηση -- Ελλάδα
subject: Διοίκηση ανθρωπίνων πόρων
subject: Διοίκηση και οργάνωση προσωπικού
subject: Δημόσια διοίκηση -- Πληροφοριακά συστήματα
subject: Νέο δημόσιο μάνατζμεντ
subject: Ηλεκτρονική διακυβέρνηση
subject: Διοίκηση των ανθρωπίνων πόρων
subject: Τεχνική της συγκριτικής αξιολόγησης
subject: Διοίκηση γνώσης
subject: Ηλεκτρονικό σύστημα διακίνησης εγγράφων
subject: Ψηφιακή υπογραφή
subject: New public management
subject: Human resource management
subject: e-Government
subject: Benchmarking technique
subject: Knowledge management
subject: Electronic document circulation system
subject: Digital signature

description: Αρ. Εισ.: 49 cd
description: Η παρούσα Μεταπτυχιακή Διατριβή εξετάζει σε θεωρητικό επίπεδο τη συμβολή του Νέου Δημόσιου Μάνατζμεντ (Ν.Δ.Μ.) και την εφαρμογή των αρχών του στο πλαίσιο ενός ολοκληρωμένου και σύγχρονου συστήματος διοικητικής μεταρρύθμισης των δημόσιων οργανισμών. Διερευνά επίσης τη διαδικασία εκτέλεσης ενός Ηλεκτρονικού συστήματος Διακίνησης Εγγράφων και της Ψηφιακής Υπογραφής. Βασικά ερευνητικά αντικείμενα του παρόντος πονήματος αποτελούν: α) η έννοια του Νέου Δημόσιου Μάνατζμεντ, οι διαφορές ιδιωτικού και δημόσιου μάνατζμεντ, τα υποδείγματα διοίκησης του Ν.Δ.Μ σε παγκόσμιο επίπεδο, β) η μελέτη του ρόλου της ηλεκτρονικής διακυβέρνησης στην εφαρμογή των αρχών του Ν.Δ.Μ. και γενικότερα στην άσκηση της δημόσιας Διοίκησης, γ) η ανάδειξη των σύγχρονων μεθόδων οι οποίες χρησιμοποιούνται από το Νέο Δημόσιο Μάνατζμεντ ως εργαλεία προσαρμογής του κράτους στις σύγχρονες παγκόσμιες εξελίξεις και η κριτική που του ασκήθηκε κατά την εφαρμογή του τις τελευταίες δεκαετίες, δ) η καταγραφή των πλεονεκτημάτων και η αξιολόγηση των δεδομένων του ηλεκτρονικού συστήματος διακίνησης εγγράφων καθώς και ε) η περιγραφή της χρήσης της ψηφιακής υπογραφής και ο καταλυτικός ρόλος της στον εκσυγχρονισμό του δημοσίου τομέα. Ειδικότερα, η παρούσα μελέτη πραγματεύεται την ανάδειξη της νέας προσέγγισης για τη διοίκηση δημόσιων φορέων και οργανισμών «Νέο Δημόσιο Μάνατζμεντ» ως βασικού μοχλού για την επιτυχή εφαρμογή ενός σύγχρονου συστήματος δημόσιας διοίκησης, που θα καθιστά τον δημόσιο τομέα και τους δημόσιους λειτουργούς ως αναπόσπαστα μέρη της οικονομικής και κοινωνικής μεταρρύθμισης ενός κράτους. Επιπρόσθετα, κύριος ερευνητικός σκοπός της Διατριβής υπήρξε η εστίαση στο ηλεκτρονικό σύστημα διακίνησης εγγράφων, η περιγραφή της λειτουργίας του και η ανάδειξη των πλεονεκτημάτων της αξιοποίησης του στην ελληνική δημόσια διοίκηση. Επίσης, στο παρόν πόνημα αναλύθηκε το νομικό πλαίσιο εφαρμογής της ψηφιακής υπογραφής στον δημόσιο τομέα, περιγράφηκε η διαδικασία και η μέθοδος επικύρωσης επίσημων εγγράφων και αναδείχτηκε η αξία της ως ενός εξελιγμένου, μεταρρυθμιστικού εργαλείου για τον δημόσιο τομέα της χώρας, εφόσον η τεχνολογία παίζει καθοριστικό ρόλο στην ανάπτυξη και την εφαρμογή εργαλείων με στόχο τον επαναπροσδιορισμό της σχέσης των πολιτών με τη δημόσια διοίκηση.